
ariing kinukundena ng Partido Komunista ng 
M Pilipinas at Bagong Hukbong Bayan ang wa- 

lang habas, tuluy-tuloy at lalo pang pinatitin- 
ding kampanya ng pamamaslang at pagdukot ng mga 
lider at aktibista ng ligal na mga demokratikong par- 
tido, organisasyong masa at alyansa ng mga mangga- 
gawa, magsasaka, kabataang estudyante, propesyunal 
at iba pang demokratikong uri at sektor. 

Daan-daan nang bikti- 
ma, na pawang walang ar- 
mas at walang laban, ang 
brutal na sinalakay at pi- 
natay ng mga death squad 
na kontrolado ng mataas 
na kumand at mga yunit 
paniktik ng AFP at PNP. 

Ang pagpaslang kay 
Sotero Llamas sa kabila ng 
napakalawak nang pag- 
kundena ng demokrati- 
kong upinyong publiko sa 
loob at labas ng bansa ang 
pinakahuling pruweba ng 
kumpletong kawalan ng 
pakundangan sa mga pa- 
mantayang makatao at si- 
bilisado, labis na arogan- 
sya at pag-abuso sa ka- 
pangyarihan, at hibang na 
pagkauhaw sa dugo ng 


Maruming digma ng 
rehimeng US-Arroyo 
PAHINA 3 


Mga tampok sa 
isyung ito... 


Kulang na silid-aralan, 
kakarampot na badyet 


mga lisensyadong mamamatay-tao ng estado at ng 
naghaharing rehimeng Arroyo na nagmamando at ku- 
mokontrol sa kanila. 

Naninindigan ang rebolusyonaryong kilusan sa kri- 
minal na pananagutan ng pasista at papet na rehi- 
meng Arroyo bilang utak, tagaplano at tagamando ng 
buhong na pag-atake sa mga walang armas na kasalu- 
ngat sa pulitika. Sa utos at basbas ni Gloria Macapa- 
gal-Arroyo, ang nagaganap na pagbaha ng dugo ay 
pinlano, inorganisa at idinidirihe ng national security 
cluster ng gabinete sa pamumuno ni dating Gen. Edu- 
ardo Ermita at kinabibilangan ng mga panatikong an- 


3 riple nasamsam, 


5 sundalo napatay sa 

ti-komunistang sina Norberto Gon- 
zales, Raul Gonzalez, Avelino Cruz, 
Gen. Generoso Senga ng AFP at 
Gen. Arturo Lomibao ng PNP. 

Desperadong manatili sa poder 
na inagaw sa pamamagitan ng ma- 
lawakang pandaraya at pagwaldas 
sa pondong publiko, ginagamit ng 
naghaharing rehimeng Arroyo ang 
hubad na pasistang terorismo para 
paralisahin at disorganisahin ang 
mga ligal na demokratikong partido 
at organisasyon at iba pang masu- 
gid na nagtataguyod ng pagpapa- 
talsik sa huwad na pangulo. 

Ang mga biktima at mga pamil- 
ya nila ay hindi kailanman makaka- 
asa ng katarungan mula sa pasis- 
tang pulisya at militar, kongreso at 
iba pang ahensya ng reaksyunar- 
yong estadong pinamumugaran ng 
mga utak, tagapagtaguyod at taga- 
pagtakip sa kampanya ng pama- 
maslang. 

Obligasyon ng Partido Komunis- 
ta at Bagong Hukbong Bayan na 
kamtin ang rebolusyonaryong kata- 
rungan para sa kanila. Gagawin ng 
Partido at hukbong bayan ang 
abot-kaya para papanagutin sa ka- 
tarungan at parusahan ang mga 
pasistang kriminal na nagpakana, 
nag-utos at nagsagawa ng buktot 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


na pamamaslang. 

Nananawagan kami sa lahat ng 
biktima, mga simpatisador nila at 
lahat ng naghahangad na pigilan 
ang naninibasib na mga pasistang 
nasa kapangyarihan na magbigay 
ng mga impormasyon at aktibong 
tumulong sa iba't ibang yg 
paraan para matukoy, 
maikahon, madakip at ma- 
parusahan ang mga pasis- 
tang kriminal mula sa mga 
utusang triggerman hang- # 
gang sa pinakamataas na 
mga utak at controller. Ma- 
higpit na ililihim ng Partido 
at hukbo ang identidad ng ! 
lahat ng tutulong at 
pangangalagaan ang NA 
kanilang kaligtasan. Ug 

Walang pasistang ka- 
lupitan at kabuktutang 
maaaring makapagpalug- 
mok at makapagpayukod ng samba- 
yanan sa mga pasista, papet at ti- 
ranong malaki at maliit na nagha- 
hari-harian sa bansa. Tanda ng ma- 
tinding takot at desperasyon, hindi 
ng lakas, ang pasistang kaululan 
ng rehimeng masidhing kinasusuk- 
laman ng malawak na masa ng 
sambayanan. Lalo lamang pinalala- 
lim ng pasistang pangkating Arroyo 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


ang hukay na kanilang kinasasad- 
lakan at kalilibingan. 

Lubos na nasa demokratikong 
karapatan ng mga ligal na partido, 
organisasyong masa at alyansa na 
igiit at ipaglaban ang kanilang le- 
hitimong karapatang mag-organi- 
sa, magpahayag at makitunggali sa 
ibang partido at pwersa sa loob ng 
mga tuntunin at proseso ng reak- 
syunaryong naghaharing sistema. 
Sa pamamagitan ng garapal na 
IN paglabag sa mga batas at 
ą proseso ng reaksyunaryong 
“a sistema mismo, lalong ini- 
lalantad ng mga sagad- 
saring reaksyunaryo at 
pasista ang kanilang tu- 
F nay na katangiang anti- 
“/ demokratiko, antimasa 
.| at antinasyunal. 

Habang lalong nag- 
uulol sa pamamaslang 
at panunupil sa mga ligal na orga- 
nisasyon at personalidad ang mga 
armadong galamay ng reaksyunar- 
yong estado, dapat lalo lamang pa- 
lawakin at palakasin ang pakikiba- 
ka para ibagsak ang pasista at pa- 
pet na rehimeng Arroyo. Kaila- 
ngang pursigidong palawakin pa 
ang alyansa ng mga pwersang anti- 
Arroyo, palakasin ang mga protesta 
at pakikibakang masa at paigtingin 
ang mga kampanya at pakikibaka 
sa lahat ng larangan para mas ma- 
bilis na tapusin ang rehimen at ang 
pinamamayani nitong terorismo at 
kasakiman. 

Higit kailanman sa nakaraan, 
lalong malinaw na nakikita ngayon 
ng masang binubusabos at inaapi 
ang mahigpit na pangangailangang 
isulong at paigtingin ang rebolu- 
syonaryong armadong pakikibaka. 
Tanging armadong rebolusyon ang 
makapagpapabagsak sa bulok na 
reaksyunaryong sistemang malako- 
lonyal at malapyudal at, sa gayon, 
ang ganap na solusyon sa napaka- 
tagal nang krisis na labis-labis na 
ang idinulot na pagdurusa sa ma- 
mamayan at bansa. [AB] 

Oplan Bantay Laya 


Maruming digma ng US 
at ng rehimeng Arroyo 


dad at pangkalahatang pananalakay ng rehimeng US-Arroyo sa 


À ng serye ng pamamaslang at pagdukot sa mga ligal na personali- 


mga pwersa ng ligal na demokratikong kilusan ay susing bahagi 
ng kasalukuyang ikinukumpas na operational plan ng Armed Forces of the 
Philippines—ang Oplan Bantay Laya (OBL). 


Gayon na lamang ang bagsik ng 
atake ng militar sa mga progresibo 
at demokratikong pwersa na pina- 
lalabas nilang bahagi ng “pampuli- 
tikang imprastruktura” ng rebolu- 
syonaryong armadong kilusan. Mu- 
la 2001, at laluna simula 2003, 
puspusan nitong tinututukan ang 
mga pinaghihinalaan nitong “sim- 
patisador” ng PKP, BHB at NDF. 
Partikular sa larangan ng paniktik, 
diin ng AFP ang pag-iipon ng datos 
tungkol sa mga target na persona- 
lidad, laluna ang mga lider ng mga 
organisasyong masa at mga alyan- 
sa na tinagurian ng OBL bilang mga 
“ligal na prente ng NDF.” Matapos 
makaipon ng datos ay ipinapasa ito 
sa mga yunit taktikal at pangkom- 
bat na siyang magbabalangkas ng 
mga order of battle (o talaan ng 
mga target na likidahin). 

Sa gayong kalakaran, hindi im- 
portante sa kaaway na pag-ibahin 
ang trato sa mga armado at di ar- 
mado o lihim at hayag na organisa- 
syon. Sistemang kota rin ang ipina- 
tutupad ng ISAFP sa mga pinamu- 
munuan nitong Military Intelli- 
gence Group sa likidasyon ng mga 
target na personalidad. 

Bakas sa iba't ibang internal at 
pampublikong dokumento ng AFP 
ang gayong mga plano. Pinakatam- 
pok dito ang isang dokumento na 
pinamagatang “Knowing the Ene- 
my” (Pagtukoy sa kaaway) na pina- 
laganap sa hanay ng mga sundalo 
noong 2005. Dito'y pinangalanan 
ng AFP bilang mga ”katuwang” ng 
PKP ang mga organisasyong tulad 

ng Bayan at Bayan Muna. Tinukoy 
na tungkulin ng AFP ang nyutrali- 
sahin ang anda-andana ng mga al- 
yansa na lumilikha umano ng ”kun- 
disyon ng re- 


Ang pamamaslang ng mga 
death squad ng AFP ay kopya sa 
mga pamamaraan at taktika ng US 
Special Forces na tinaguriang “new 
operational arts.” Ito ang nagsisil- 
bing gabay sa mga sikretong ope- 
rasyon ng mga commando unit ng 
US sa iba't ibang bansa. Dito naka- 
saad ang mga paraan at taktika ng 
mga espesyal na pwersa ng US pa- 
ra ipatupad ang mga sikretong pa- 
mamaslang at pagdukot sa mga 
patriyotikong pwersa, gayundin sa 
mga kalaban ng mga lokal na tuta 
nito. Ang konseptong ito'y ibayong 
pinaunlad, pinondohan at itinulak 
sa balangkas ng 2006 Quadrennial 


bolusyon”. FE Defense Review ng 

Halos ga- BABE US na nananawa- 
nito rin ang ; AY IA i PARTEY, gang parami- 
laman ng li- e a EAKAD hin at ibayo 
bro ng HE PENH pang palaga- 
NOLCOM (4 NG napin ang 
(Northern mga espe- 
Luzon syal na 
Command) na N pwersa 
pinamagatang at espe- 


Trinity of War 3 
na nagsisilbing & 
gabay para sa 
mga field unit com- 
manders ng AFP. 
Idinidiin nito ang 
ideya na para maga- 
pi ang BHB, kaila- 
ngang gapiin din 
ang tinatamasa nitong 
suportang masa. 

Mas maaga pa, noong 
2004, nag-isyu ang AFP ng da- 
lawang internal na dokumento: ang 
“Target Research on Sectoral Or- 
ganizations” at ang “Institutional- 
izing the Conduct of Target Re- 
search as a Major Component in the 
Intelligence Project Preparation, in 
Particular, and Intelligence Cycle 
Process, in General.” Isinasaad ng 
dalawang dokumento na target ng 
paniniktik ng militar at pulisya ang 
mga ligal na organisasyong masa at 
progresibong organisasyong party- 
list. 


syal na 
opera- 
syon sa 
pagharap 
ng US at mga 
kaalyado ni- 
to sa “di-es- 
tado” o “di 
tradisyunal” 
na mga ban- 
ta. 
Ang kon- 
septong ito'y na- 
unang nagsilbing operasyu- 
nal na balangkas sa likod ng Opera- 
tion Phoenix, isang kampanya ng 
pasistang lagim na inilunsad ng US 
sa Vietnam noong 1967-74 at ku- 
mitil sa buhay ng humigit-kumu- 
lang 400,000 Vietnamese. Pinalala- 
ganap din ito ng mga operasyon ng 
CIA at Pentagon sa iba pang baha- 
gi ng Asia; sa South at Central 
America tulad ng Nicaragua, El 
Salvador at Guatemala, sa Yugos- 
lavia; at mga bahagi ng Africa. Tu- 

mampok ang Salvadoran Option na 
bersyon nito sa panahon ng dig- 
mang sibil sa El Salvador. Bago 
ito, ipinatupad naman sa Ger- 
many, Italy, Norway, Greece at iba 
pang bansa sa Europe matapos 
ang Ikalawang Digmaang Pandaig- 
dig ang Operation Gladio. Nasa 
ubod ng mga operasyong ito ang 
paniniktik, pagbubuo ng listahan 
ng mga mamanmanan at tutugisin 
at pag-iipon ng impormasyon 
tungkol sa pinaghihinalaan nilang 
mga komunista at simpatisador, at 
paglulunsad ng mga asasinasyon, 
pagdukot at pananakot sa mga 
ito. 

Habang regular pang mga tro- 
pa ng US ang nagpatupad ng Ope- 
ration Phoenix, binuo at sinulsu- 
lan ng US ang anti-komunistang 
mga grupo sa Europe at kinasang- 
kapan ang mga lokal na pwersang 
ito para puksain ang mga komu- 
nista sa Europe. Gayundin, sa 
Salvadoran Option, di palaging 
unipormado o may identipikasyon, 
at hindi laging mga tropa ng US 
ang nagsasagawa ng pang-eespi- 
ya, nagtutukoy at naglilista ng 
mga target at nagsasagawa ng 
mga asasinasyon. 

Ang mga operasyong ito na si- 
yang tinutularan ng Oplan Bantay 
Laya ay pawang walang pakunda- 
ngan at walang sinasantong mga 
karapatan. Ginagamit nito ang 
mga paraang tahasang labag sa 
mga internasyunal na alituntunin 
sa digma. 

Ipinagpapalagay ng Oplan 
Bantay Laya na sa pamamagitan 
ng pagbira sa mga lider at aktibis- 
ta ng hayag na patriyotiko at de- 
mokratikong kilusang masa ay ma- 
wawasak ang sinasabing pampuli- 
tikang imprastruktura ng rebolu- 
syonaryong kilusan. Subalit mag- 
tatagumpay lamang ito sa isang 
bagay: ang ibayong pasiklabin ang 
galit ng mamamayan at itulak sila 
sa landas ng armadong rebolu- 
syon. [AB] 

Norberto Gonzales at Raul Gonzalez 


Mga hari ng kasinungalingan 


ban sa mamamayan ang paghahabi ng mga kasinungalingan at 


K aakibat ng brutal na mga pasistang atake ng rehimeng Arroyo la- 


madugong pang-iintriga laban sa rebolusyonaryong kilusan at 
mga pwersang lumalaban sa rehimeng Arroyo. Layunin nitong pagtak- 
pan ang mga kriminal na pananagutan ng rehimen: bigyang-matwid ang 
mga hakbanging mapanupil, siraan, hatiin at idiskaril ang mga pwer- 
sang lumalaban sa rehimen, at pahinain ang determinasyon ng mama- 


mayan na lumaban. 

Pinakamaingay sa kampanyang 
saywar ng rehimen sina National 
Security Adviser Norberto Gonza- 
les at Justice Secretary Raul 
Gonzalez. Si Norberto Gonzales at 
iba pang kasapi ng Cabinet Over- 
sight Committee on Internal Se- 
curity (COC-IS) ang nagbabalang- 
kas ng kampanyang ito. Si Raul 
Gonzalez naman ang siyang nama- 
mahala sa pagluluto ng mga kaso, 
pamemresyur sa mga hukom at 
pagpapakana ng mga paraan para 
baluktutin ang reaksyunaryong 
batas upang bigyang-matwid ang 
pagtugis sa mga kalaban ng rehi- 
men. 

Sumusunod sa kanilang kum- 
pas ang mga tagapagsalita ng 
Armed Forces of the Philippines 


(AFP) at Philippine National Police 
(PNP). Anuman ang kanilang sabi- 
hin, iyon ay uulitin at palalawigin 
ng mga upisyal militar, na gagawa 
ng mga ebidensya mula sa kani- 
lang “intelligence reports” bilang 
“patunay” sa mga hinahabing is- 
torya ni Gonzales. 

Madugong pang-iintriga. Para 
umiwas sa responsibilidad nito sa 
pamamaslang, pilit na ibinibin- 
tang ng rehimeng Arroyo na ang 
mga iyon ay kagagawan ng mga 
armadong rebolusyonaryo at baha- 
gi ng pinalalabas nitong “purga- 
han” sa hanay ng PKP at BHB. Bi- 
nuo pa nito ang “Task Force Usig” 
upang maglunsad ng “imbestiga- 
syon” para lamang palabasing wa- 
la itong kinalaman sa mga pagpa- 

tay. Hindi pa man nito nasisimulan 
ang imbestigasyon ay ipinagkalat 
na ng PNP ang intriga na hindi 
umano bababa sa 13 sa mga pinas- 
lang na lider at myembro ng mga 
progresibong organisasyon mula 
noong 2001 ang biktima ng “pag- 
pupurga” sa hanay ng PKP at BHB. 

Ito ang ginamit na palusot ng 
rehimen upang maghugas-kamay sa 
pagpatay kay Sotero Llamas kama- 
kailan. Malisyosong pinagbinta- 
ngan ng rehimen ang rebolusyonar- 
yong kilusan na pinalala- 
bas na galit kay Lla- s77 
mas, gayong wala L 
namang naganap na 
malaking hidwaan sa 9y 
pagitan ng rebolu- 
syonaryong kilusan at 
ni Llamas. Hindi raw | 
nila target si Llamas, x 
sabi ng Malakanyang, 
dahil “tumutulong siya sa gubyer- 
no sa pamamagitan ng pagiging 
konsultant sa usapang pangkapa- 
yapaan.” Ngunit si Llamas ay na- 
ging konsultant ng NDFP at hindi 
ng gubyerno. Sa bali-balikong lohi- 
ka ng Malakanyang, hindi rin nito 
maipaliwanag kung bakit ang isang 
pilit nitong pinalalabas na “kaibi- 
gan” ay kabilang sa 49 kataong ki- 
nasuhan nito ng rebelyon at pag- 
kakasangkot sa kudeta. 

Pinalalabas din ng AFP na ang 
PKP-BHB ang utak sa pagpaslang 
kay Noel Capulong, pangalawang 
pangkalahatang kalihim ng Bayan 
Muna sa Southern Tagalog. 

Pinabubulaanan ng mga ka- 
mag-anak, kasamahan at kababa- 
yan nina Capulong at Llamas ang 
mga intriga at kasinungalingan ng 
mga pasistang tagapagsalita ng 
AFP. Maging ang imbestigasyon ng 
PNP sa Albay ay tumuturo sa isang 
operatiba ng ISAFP sa pagpatay 
kay Llamas. 

Tinarget din ng intriga si Ro- 
meo Sanchez, coordinator ng Bayan 
Muna sa Ilocos na pinaslang noong 
Marso 2005. Nilikida raw siya ng 

BHB bilang bahagi ng pagtugis sa 
mga rebisyunistang taksil, anang 
5th ID. Kasunod nito ay hinabi ng 
tagapagsalita ng 502nd Brigade 
(Bde) ang kasinungalingan na sina 
Elena Mendiola at Ricardo Balauag 
ng Bayan Muna na pinaslang noong 
Mayo 10 sa Echague, Isabela ay bi- 
naril daw ng BHB. Taliwas ito sa 
pahayag ng mga saksi na namukha- 
an nila ang isa sa mga berdugong 
pumatay kina Mendiola na sunda- 
long nakabase sa kampo ng AFP sa 


. Barangay Soyung, 
Sy Echague. 
Matapos ito, 


ginatungan na na- 
man ni Norberto 
mf Gonzales ang bula- 

f ang paratang tungkol 
J sa “pagpupurga” nang 
4-3 ianunsyo niya noong 
S Mayo 21 na natagpuan 
umano sa tatlong bayan ng Bukid- 
non ang libingan ng 18 kataong pi- 
natay daw ng BHB. Agad-agad na 
nalantad ang kasinungalingan ni 
Norberto Gonzales nang pabula- 
anan ito ni Gob. Jose Ma. Zubiri at 
ng mismong 403rd Bde na siya 
umanong pinagmulan ng imporma- 
syon. 

”Asasinasyon kay Arroyo”. Ka- 
sabay nito, gumawa ng kwento ang 
Malakanyang tungkol sa umano'y 
planong asasinasyon kay Arroyo at 
ilan niyang susing upisyal. Upang 
magmukha itong totoo, ihaharap 
sana ng AFP si Philip Limjoco, 
isang inaakusahang kasapi ng BHB 
na dinukot ng mga operatiba ng 
AFP noong Mayo 7. Patuloy na iti- 
natangging iharap sa publiko si 
Limjoco at patuloy na tinotortyur 
upang pwersahing magpagamit sa 
saywar ng rehimen. 

Sa kabiguang gamitin si Limjo- 
co, iniharap ng AFP sa midya ang 
sibilyang si Delfin de Guzman na 
hinuli nila sa kanyang bahay sa 
Norzagaray, Bulacan noong Mayo 
11, itinago at inilitaw lamang ma- 
karaan ang sampung araw. Pinala- 


labas nilang siya ang pinuno ng 
Special Operations Group (SOG) ng 
BHB at kalihim ng komiteng pru- 
binsya ng PKP sa Bulacan. 

Hinahabi ang mga kasinungali- 
ngang ito upang idawit ang mga 
pwersang lumalaban sa rehimen. 
Matapos iharap si de Guzman, di- 
nukot, itinago at tinortyur ng mga 
elemento ng ISAFP ang limang lider 
ng maka-Estradang Union of the 
Masses for Democracy and Justice 
(UMDJ). Napilitan silang ilitaw ang 
mga ito matapos ang tatlong araw 
pero kasabay nito'y kinasuhan sila 
ng rebelyon at ang isa sa kanila, na 
itinuro raw ni de Guzman ay inaku- 
sahan ng pagkakasangkot sa uma- 
no'y planong asasinasyon. Gayun- 
man, aroganteng tumatanggi ang 
AFP na paharapin sa imbestigasyon 
ng Senado ang mga operatibang 
nagsagawa ng pang-aaresto at 
pagtortyur. At maging ang pagtu- 
tukoy lamang ng pangalan ng mga 
nagsagawa ng mga ito ay itina- 
tanggi ng AFP. 

Panggigipit sa PGBI. Para ma- 
kapaghasik ng intriga sa hanay ng 
mga pwersang anti-Arroyo at wasa- 
kin ang kanilang pagkakaisa, pilit 
ding idinadawit ng rehimeng Arro- 
yo sa mga pamamaslang ng mga 
aktibista at taong-midya si dating 
Sen. Gregorio “Gringo” Honasan at 
ang pinamumunuan niyang Philip- 
pine Guardians Brotherhood, Inc. 
(PGBI) 

Pinaratangan ni Police Director 
Marcelo Ele, deputy chief ng Task 
Force Usig, na myembro raw ng PG- 
BI ang isang Rommel Lirazana. Si 
Lirazana ay isa sa mga tinukoy ni- 
tong suspek sa pagpatay noong ka- 
lagitnaan ng Mayo kay Albert Orso- 
lino, litratista ng dyaryong Saksi. 
Patunay daw nito ang nakita nilang 
sweat shirt ng PGBI sa mga kagami- 
tan ni Lirazana. Idinagdag pa ni 
Ele na kagagawan din ng PGBI ang 
pagpatay kay Llamas at marami 
pang iba. Mariing itinanggi ng PG- 
BI na myembro nila si Lirazana. [E 


5 


Panayam kay Ka Salud Roja 


Mga pasistang krimen 
ng rehimeng US-Arroyo 
sa Central Luzon 


lita ng Partido Komunista ng Pilipinas sa Central Luzon (CL), tung- 


INET ng Ang Bayan noong Mayo si Salud Roja, tagapagsa- 


kol sa sunud-sunod na pamamaslang ng mga death squad ng rehi- 
meng US-Arroyo sa rehiyon. Isa ang Central Luzon sa mga rehiyong may 
pinakamaraming kaso ng mga pamamaslang at pagdukot sa buong bansa. 


Umaabot na sa 109 ang mga 
kaso ng pamamaslang, bigong pa- 
mamaslang at pagdukot sa mga li- 
der at kasapi ng mga progresibong 
organisasyon sa Central Luzon. No- 
ong 2005 lamang, umabot sa 71 


bumubuo ng 62% ng mga kaso no- 
ong 2005, at 83% nitong unang 
kwarto ng 2006,” ani Ka Salud. May 
makabuluhang bilang din ng mga 
biktima mula sa uring manggagawa 
at malamanggagawa (1396) at mga 


ang mga kaso. Mula Enero panggitnang 
ad 1 gih s o 
hanggang Mayo nitong ta- PLA | A0 uri (25%) no- 
p ong 2005. 


on, umaabot na sa 37 ang „SEa 


biktima ng pamamas- 
lang sa rehiyon. 

Napakatindi 
napakabrutal ng 
mga pamamaslang ff 
sa Central Luzon 
mula nang itak- 
da itong prayori- P'e 
dad na rehiyon ng 
pambansang pamunuan 
ng AFP. “Mula sa South- 
ern Tagalog noong 
2001-2004, ibinaling 
ng AFP ang pokus 
nito sa Eastern Visa- 
yas at Central Luzon y% 
mula ikalawang hati 
ng 2004 hanggang 
sa kasalukuyan,” 
ayon kay Ka Salud. 

Lalo pang umigting ang mga 
pasistang pang-aatake sa rehiyon 
mula nang italaga rito ang dalawa 
sa pinakamasusugid na pasistang 
berdugo: sina Maj. Gen. Jovito Pal- 
paran ng 7th ID at Maj. Gen. Ro- 
meo Tolentino ng Northern Luzon 
Command (NOLCOM). 

Mayorya ng mga biktima ng re- 
himen ay mga magsasaka. “Sila ang 


6 


224 Sa buong 
Central Luzon, pra- 
yoridad ng AFP ang 
mga sumusunod na 

lugar batay sa hina- 

lang saklaw ng 
mga larangang 
ww gerilya ng BHB 

=~ ang mga ito: 
Hacienda Luisita sa 

Tarlac: timog-sila- 
ngang bahagi ng Pam- 
panga, sa partikular 
ang bayan ng Mexico, 
silangang bahagi ng 

Bulacan, sa partikular 

ang kulumpon ng mga ba- 

yan ng San Miguel at San 

Ildefonso: at ang eryang 

Guimba-Cuyapo sa Nueva 

Ecija. 

Ang mga lugar na ito 
ay pinakatan ng di kukula- 
ngin sa tig-isang batalyon ng mga 
Special Operations Team, maliban 
pa sa CAFGU. “Hindi ito kasindami 
ng anim na batalyong ipinakat sa 
buong Mindoro, at walong batalyon 
sa Batangas noong 2002-2004. Pe- 
ro sa katangian ng mga eryang pi- 


nopokusan kung saan patag ang 
kalupaan at relatibong masinsin at 
matao ang mga baryo, kahit isang 
batalyon lamang ay nagdudulot na 
ng matinding pinsala sa mamama- 
yan,” ani Ka Salud. 

Sa sampung baryo ng Hacienda 
Luisita lamang, humigit-kumulang 
isang batalyon na ang itinalaga ng 
AFP. Gayundin, isang batalyon ang 
idineploy nito sa 23 sa kabuuang 
44 na baryo ng Mexico, Pampanga. 
“Sa apat na prayoridad na erya iki- 
nonsentra ang kalahati ng kabuu- 
ang bilang ng mga regular at espe- 
syal na pwersa ng AFP na nakatala- 
ga sa rehiyon,” ayon kay Ka Salud. 

Hindi kataka-taka na sa mga lu- 
gar na ito pinakamalaki ang bilang 
ng mga kaso ng pamamaslang, 
pagdukot at pagtortyur. “Kung pag- 
sasama-samahin, 90% ng kabuuang 
bilang ng mga kaso noong 2005 at 
77.5% nitong unang kwarto ng 
2006 ang naganap sa Nueva Ecija, 
Bulacan, Tarlac at Pampanga,” pa- 
liwanag ni Ka Salud. 

Bukod rito, mayroon ding tat- 
long kaso ng panununog, pitong 
kaso ng iligal na pang-aaresto at 
detensyon at 223 kaso ng panana- 
kot at panghahalughog sa iba't 
ibang baryo sa buong rehiyon. 

“May sapat na ebidensya ang 
Partido at BHB sa CL laban sa mga 
upisyal at yunit ng AFP at mga 
death squad na responsable sa mga 
kaso ng pagpaslang, pagdukot, 
pagtortyur, pang-aaresto at deten- 
syon. Pagbabayaran ng mga ito sa 
takdang panahon ang mga krimen 
nila sa mamamayan,” babala ni Ka 
Salud. Gayundin, may sapat na ebi- 
densya na ang ilang elemento ng 
isang makapangyarihang pamil- 
yang kabilang sa malalaking pangi- 
noong maylupa sa Tarlac ay nakiki- 
pagkutsaba sa militar, pulisya at 
mga upahang mamamatay-tao para 
sa pasistang pamamaslang. Naka- 
sampa sa kinauukulang antas ng 
hukumang bayan ang kanilang mga 
kaso. ABI 

PANANALANTA NG PASISTANG ESTADO 


Walang awat na 
pamamaslang at pang-aabuso 


yo sa karapatang-tao. Bukod kina Sotero Llamas at “Erap 5,” di 


W ala pa ring awat ang mga paglabag ng pasistang rehimeng Arro- 


bababa sa 21 katao ang naging biktima ng mga armadong gala- 
may ng pasistang estado mula Mayo hanggang unang linggo ng Hunyo. 


Hunyo 4. Pinaslang ng isang 
nakabonet na lalaki na armado ng 
M16 sina David Costuna, 48 at 
Arcadio Macale, 60 sa Barangay Ba- 
lud, Borongan, Eastern Samar. Si 
Costuna ay myembro ng Bayan Mu- 
na (BM) at si Macale ay isang lider 
magsasaka at tserman ng Barangay 
Balud. Malapitan silang binaril ha- 
bang nakikipaglamay para sa inaa- 
nak ni Costuna. Tumakas sakay ng 
motorsiklo ang salarin. 

Mayo 31. Dinakip, isang oras 
at kalahating isinailalim sa intero- 
gasyon at binantaang papatayin ng 
mga elemento ng 56th IB ang tat- 
long kabataang sina Mark, 18, Ka- 
ren, 19 at Doreen, 20 sa Barangay 
Binagbag, Angat, Bulacan. Ang da- 
lawang babae ay binantaan ding 
gagahasain. Hinuli sila habang na- 
mumudmod ng mga polyetong pi- 
namagatang “Hangad namin ay ka- 
payapaan” na tumutuligsa sa mga 
abusong militar laluna mula nang 
maging hepe ng 7th ID si Maj. Gen. 
Jovito Palparan. Mga myembro sila 
ng Parish Youth Committee ng sim- 
bahang Katoliko sa kalapit na ba- 
yan ng Norzagaray. 

Mayo 29. Pinaslang ng death 
squad ng AFP si Sotero Llamas, da- 
ting lider ng PKP-BHB sa Bikol at 
konsultant ng National Democratic 
Front sa usapang pangkapayapaan. 
Si Llamas, dati ring director for po- 
litical affairs ng BM ay pinagbaba- 
ril habang nakasakay sa kanyang 
van sa Tabaco City, Albay. Sugatan 
din sa atake ang kanyang drayber. 
Tumakas ang mga berdugo sakay 

ang dalawang motorsiklo. 

Mayo 28. Dinukot ng mga ele- 
mento ng 61st IB sa Barangay An- 
dulaan, Ilog, Negros Occidental si- 
na Roberto Marapo, inaakusahang 
lider ng Larangang Gerilya 3 sa 
Negros at Dionelo Borres, 
isang magsasakang taga- 
Barangay (Camindangan, 
Sipalay City. Ayon sa 
mga saksi, pilit isina- 
kay ng apat na arma- 
dong lalaki ang mga 
biktima sa isang kulay pilak 
na van. Nakilala ang dala- 
wa sa kanila na mga ope- 
ratibang paniktik ng 61st 
IB. Hanggang ngayon ay 
hindi pa inililitaw ng mi- X. 
litar sina Marapo at Borres. 

Mayo 27. Pinaslang ng dala- 
wang armadong lalaking sakay ng 
motorsiklo si Noel Capulong, re- 
gional coordinator ng Bayan-South- 
ern Tagalog at upisyal din ng BM. 
Pinagbabaril siya habang nagma- 
maneho ng kanyang dyip sa Parian 
Village, Calamba City. Si Capulong 
ang ika-258 na militante at pang- 
apat nang nakatataas na lider ng 
Bayan na pinatay mula nang ma- 
nungkulan si Arroyo noong 2001. 

Mayo 22-25. Iligal na dinakip, 
itinago at tinortyur ng ISAFP ang 
limang lider ng Union of the Mass- 
es for Democracy and Justice 
(UMDJ). Inamin lamang ng AFP 
ang pagdakip sa kanila matapos 
ang dalawang araw. Inilahad ng li- 
ma sa midya ang pinaggagawa sa 
kanilang mga karahasan. Ayon sa 


i i i “Ai ' 

na 


kanila, pinipilit silang sabihin sa 
publiko na BHB ang dumukot sa ka- 
nila at iniligtas lamang sila ng AFP. 
Ipinagpipilitan din ng AFP na ang 
isa sa kanila, si Ruben Dionisio, 
60—na siyang dumanas ng pinaka- 
matinding tortyur—ay myembro ng 
Special Operations Group ng BHB. 
Mayo 16. Pinatay ng mga ele- 
mento ng 11th IB si Peter Angkon, 
organisador ng Anakbayan sa Hila- 
tain Community High School sa 
Guihulngan, Negros Oriental. Tuma- 
kas ang dalawang salarin sakay ang 
isang motorsiklo. 
Mayo-Hunyo. Pa- 
CA tuloy ang pagbabanta 
=Æ at mahigpit na pagma- 
manman sa iba't ibang ki- 
lalang lider, organisador 
at tagasuporta ng mga 
progresibong pwersa. 
Iniulat ni Danilo Ra- 
mos, pangkalahatang kali- 
him ng Kilusang Magbubu- 
kid ng Pilipinas na isang 
pulis ang matamang sumu- 
subaybay sa kanya mula May 
2. Dalawang lalaking nakamo- 
torsiklo ang palagi ring nag- 
mamanman kay Jobert Pahil- 
ga, abugado ni Cong. Rafael 
Mariano ng Anakpawis at ng mga 
manggagawang bukid sa Hacienda 
Luisita. Sa Nueva Ecija, pinagban- 
taan noong Mayo 27-28 ng mga 
elemento ng 48th IB ang mag- 
amang pastor ng UCCP na sina Vir- 
gilio at Beatriz Perido nang hindi 
nila isuko ang anak ni Virgilio na si 
Aprilyn, isang organisador ng mga 
maralita sa lunsod. Mga di pirma- 
dong sulat naman ang natanggap 
nina Fr. Renato Respicio ng Iglesia 
Filipina Independiente sa Sto. Do- 
mingo, Nueva Ecija at sekretarya 
niyang si Angelina Hasa na nagsa- 
sabing itigil na nila ang pag-oorga- 
nisa sa mamamayan kung nais pa 
nilang tumagal ang kanilang bu- 
hay. ABI 

gH 


Ky 


Security Engagement Board 


Pagpapatindi ng armadong 
panghihimasok ng US 
sa Pilipinas 


apat aktibong labanan ng mamamayang Pilipino ang kasunduang 
D nagbuo ng Security Engagement Board (SEB). Ang kasunduang ni- 
lagdaan ng gubyernong US at rehimeng Arroyo noong Mayo 24 ay 
panibago na namang pagyurak sa pambansang soberanya ng Pilipinas. 
Nagbubunsod ito ng ibayong paglawak ng armadong panghihimasok ng 
US sa bansa at lalo pa nitong pinagmimistulang malaking base militar ng 


US ang buong Pilipinas. 

Ang SEB ay konsultatibong gru- 
po na pamumunuan ng Chief of 
Staff ng Armed Forces of the Phil- 
ippines (AFP) at Commander ng US 
Pacific Command na mangangasiwa 
sa “tulungang panseguridad” ng US 
at Pilipinas alinsunod sa pinasak- 
law na depinisyon nito. Mula sa da- 
ting “tradisyunal” na mga usaping 
panseguridad na pumapatungkol sa 
mga eksternal na bantang militar 
na sinasaklaw ng Mutual Defense 


D 

Treaty (MDT) ng 1956, sasaklawin 
na ng bagong kasunduan pati ang 
“di tradisyunal” na mga banta tu- 
lad ng terorismo, kalakalan ng dro- 
ga, pamimirata at mga kalamidad 
tulad ng baha, bagyo, lindol at epi- 
demya. 

Biglang pumasok ang mga ba- 
gong depinisyon at usaping ito ma- 
tapos iutos ng US Department of 

Defense ang pagtu- 

ups tugma ng mga ka- 
PER. sunduang pansegu- 

Bm ridad ng US at mga 
papet na estado ni- 
to sa bagong 

“Ci?” duan at ang pagbubuo ng manga- 


pandaigdigang estratehiyang mili- 
tar ng US na nakasaad sa 2006 Qu- 
adrennial Defense Review (QDR). 
Ayon sa QDR, mas malaki ngayong 
diin ang ibibigay ng mga pwersang 
militar ng US sa “gera laban sa te- 
rorismo at mga iregular na aktibi- 
dad sa pakikidigma, kabilang ang 
matagalang di kumbensyunal na 
pakikidigma, kontra-terorismo, 
kontra-rebolusyon at suportang mi- 
litar para sa pagpapatatag at re- 
konstruksyon.” 

Sa pagdaragdag ng mga “di-tra- 
disyunal na usapin,” na karamiha'y 
walang direktang kinalaman sa se- 
guridad o usaping militar, inalis na 
ang lahat ng posibleng hadlang sa 
pagpasok at operasyon ng mga tro- 
pang pangkombat ng US sa alin- 
mang bahagi ng teritoryo ng Pilipi- 
nas. Sa gayon ay lalo pang mapala- 
lawak at mapatitindi ang panghihi- 
masok-militar ng US sa bansa at 
mas malalabanan ang mga rebolu- 
syonaryong pakikibaka para sa 
pambansang pagpapalaya at demo- 
krasya at iba pang anti-imperyalis- 
tang pakikibaka sa iba't ibang ban- 
sa, na pangunahing tinututukan ng 
QDR. 

Sikretong pinaspasan ng US at 

ng papet nito ang bagong kasun- 


ngasiwa ritong SEB lingid sa kaala- 
man ng Senado at ng publiko. Ini- 
anunsyo na lamang ito matapos 
itong mabuo. Ikinatwiran ng Mala- 
kanyang na dugtong lamang ito sa 
Mutual Defense Treaty at hindi ito 
bagong tratadong kailangang pag- 
tibayin ng Senado. Sa gayon, ini- 
kutan ng rehimeng Arroyo ang pro- 
bisyon sa konstitusyon ng reaksyu- 
naryong estado na nag-oobligang 
repasuhin at ratipikahan muna ng 
Senado ang mga internasyunal na 
tratado at kasunduan bago magka- 
bisa ang mga ito. 

Ang SEB ang pinakahuli la- 
mang sa mga instrumento ng 
US mula noong kalagitnaan ng 
dekada 1990 para mapaluwag 

ang interbensyong militar nito sa 
bansa. Isinangkalan ang Abu Say- 
yaf noong dekada 1990 para mu- 
ling makapagpapasok sa bansa ng 
mga tropang pangkombat ng US sa 
balangkas umano ng MDT at ng Vi- 
siting Forces Agreement. Ito'y ka- 
hit internal na usapin pa rin ang 
Abu Sayyaf dahil isa lamang itong 
bandidong grupo na nagsasagawa 
ng kidnap for ransom sa Mindanao. 
Kunwa'y nagbibigay lamang ang 
mga pwersa ng US ng mga pagsa- 
sanay at payo sa mga tropang Pi- 
lipino at nagbibigay ng “humani- 
tarian assistance” sa mamamayan 
sa mga lugar na saklaw ng Abu 
Sayyaf. Pero ang totoo'y lumala- 
hok din sila sa mga operasyong 
pangkombat. 

Mula noon ay nagpapasok din 
sila ng mga armadong pwersa ng 
US kung saan walang tukoy na 
“tradisyunal” na banta sa seguri- 
dad at ang gamit na komoplahe ay 
“joint military exercises” at “hu- 
manitarian mission.” Bukod sa 
mga erya ng Abu Sayyaf, sinaklaw 
na rin ng mga tropang Amerikano 
ang mga pinaghihinalaang lara- 
ngang gerilya ng BHB. Isinangka- 
lan ng rehimen at ng US noong 
huling kwarto ng 2004 ang panga- 
ngailangan ng tulong ng mga na- 
salanta ng pagguho ng lupa at ng 
dalawang malalakas na bagyo sa 
Aurora at sa hilagang Quezon at 
nitong Pebrero 2006 sa Southern 
Leyte. Kunwa'y nag-operasyong si- 
biko pero sa aktwal ay naniktik, 
nagmapa at nagpamilyarisa sila sa 
lugar at nagpasa ng datos paniktik 
at payong militar sa mga pwersa 
ng AFP na naglulunsad ng mga 
operasyong militar laban sa mga 
rebolusyonaryong pwersa roon. 

Ang pagkakabuo ng SEB ay 
hudyat ng ibayong pagtindi ng ar- 
madong intebensyon ng US sa Pi- 
lipinas laluna sa harap ng kabigu- 
an ng rehimeng Arroyo na sugpuin 
ang patuloy na paglakas ng rebo- 
lusyonaryong armadong kilusan. WŒ 

Serbisyo ng inutil na rehimen 


Ng 


KG 


Kulang na silid-aralan, 
kakarampot na badyet 


na mga suliraning hindi nilulutas ng rehimen. Pinapasan nila ang 


T aun-taon, dinaranas ng mga mag-aaral ang pabigat nang pabigat 


mataas na mga bayarin, kakulangan ng mga klasrum, guro, aklat 
at mga pasilidad. Sa harap ng mga ito, may gana pang ipagmalaki ng 
rehimen na lutas na ang ilang problema, tulad ng kakulangan sa mga 


silid-aralan. 

Kulang na kulang na mga si- 
lid-aralan. Sa harap ng midya, ki- 
nastigo ni Gloria Arroyo nitong 
Mayo 30 si Acting Department of 
Education (DepEd) Sec. Fe Hidalgo 
sa isang pulong ng gabinete. Ang 
dahilan, ikinagalit ni Arroyo ang 
pag-uulat ni Secretary Hidalgo na 
6,832 ang kulang na silid-aralan. 
Ayon kay Hidalgo, nakabatay ang 
kanyang ulat sa istandard na 45 
mag-aaral sa bawat isang klasrum. 
Matagal nang istandard sa papel 
ng DepEd at ng dating Department 
of Education, Culture and Sports 
ang tumbasang 45:1. 

Kaagad na binara ni Arroyo si 
Hidalgo sa pagsasabing mali ang 
datos nito. Ayon kay Arroyo, nag- 
kaisa na sila ni Hidalgo na remed- 
yuhan ang problema sa klasrum sa 


pamamagitan ng pagtataas sa bi- 
lang ng mga estudyante sa bawat 
klasrum tungong 100 sa pamama- 
gitan ng pagkakaroon ng double 
shifts (ibig sabihin, dalawang kla- 
se ang gagamit sa isang silid-ara- 
lan nang tig-kakalahating araw.) 
Sa pagsisiksik ni Arroyo sa mga 
mag-aaral sa mga klasrum, aabot 
na lamang daw sa 1,000 ang ku- 
lang. 

Dahil sa pagkastigo sa kanya 
ni Arroyo, kinahapunan ay agad 
na binawi ni Hidalgo ang nauna 
niyang pahayag sa midya at sina- 
bing wala nang kakulangan sa mga 
silid-aralan. 

Subalit ayon kay dating DepEd 
Usec. Juan Miguel Luz, ang aktwal 
na kakulangan sa klasrum ay 
74,115, batay sa istandard na 45 

mag-aaral sa bawat isang klasrum 
(single-shift o isang klase sa buong 
maghapon). Ayon kay Luz, ang da- 
tos ni Hidalgo na 6,832 kulang na 
silid-aralan ay batay na sa kaayu- 
sang dalawang klaseng tig-50 es- 
tudyante sa maghapon. 

Bukod sa kakulangan ng mga 
silid-aralan, napakarami ring mga 
klasrum na sira-sira na at hindi na 
ligtas gamitin. Ayon sa Third Ele- 
mentary Education Project (TEEP) 
ng DepEd, 6,098 lamang ng 55,778 
klasrum sa 23 prubinsya noong 
1999 ang nasa maayos na kalaga- 
yan at 7,098 sa mga sirang klasrum 
ay hindi na pwedeng ayusin. Uma- 
bot lamang sa 14,184 ang naayos 
sa kabuuang 42,582 klasrum na da- 
pat kumpunihin pagsapit ng Hunyo 
2005. 

Kakarampot na badyet para sa 
edukasyon. Naglaan lamang ang 
rehimen ng P119.1 bilyon para sa 
DepEd sa pambansang badyet nga- 
yong taon. Mas malaki umano ito 
nang P7.1 bilyon kumpara noong 
2005. Subalit ang totoo, bumaba 
nang 27.9% ang bahagi ng eduka- 
syon sa badyet noong 2005 kumpa- 
ra noong 2004. 

Ipinagmamalaki ni Budget Sec. 


Sumisirit na mga singil sa eskwela 


iyamnapu't pito sa 270 pribadong kolehiyo at unibersidad sa Me- 

tro Manila ang nagtaas ng matrikula at iba pang bayarin para sa 
kolehiyo ngayong pasukan. Samantala, umabot sa 52 hayskul ang 
nagtaas ng matrikula nang 10% sa Manila, Quezon (City at sa iba 
pang syudad ng Kamaynilaan. 

Sa Bikol, 24 na kolehiyo at unibersidad ang pinayagang magta- 
as ng matrikula sa abereyds na 13.7% o P44.70 kada yunit. Sa Ca- 
raga Region naman, 34 sa 53 kolehiyo sa apat na prubinsya nito ang 
nagtaas ng matrikula sa minimum na 7.6%. Sa Baguio City, pito sa 
14 na kolehiyo at unibersidad ang nagtaas ng mga bayarin. Uma- 
abot sa 458 o 32% ng kabuuang 1,465 pribadong kolehiyo ang nag- 
aplay para magtaas ng matrikula ngayong taon. 

Ayon sa Commission on Higher Education (CHEd), pinapayagang 
magtaas ng matrikula nang walang konsultasyon ang mga eskwela- 
han nang hindi lalampas sa upisyal na datos ng implasyon, na sa ka- 
salukuyan ay 7.6%. Sa aktwal, lisensya lamang ito sa mga eskwela- 
han na magtaas ng matrikula taun-taon. 

Sa taas ng kanilang kita, di bababa sa walong pribadong eskwe- 
lahan ang kabilang sa Top 1,000 Corporations sa Pilipinas. Ito ang 
Centro Escolar University, Mapua Institute of Technology, Far East- 
ern University, University of the East, Philippine Maritime Institute, 
Technological Institute of the Philippines, AMA Computer Universi- 


ty at STI College. 


Rolando Andaya Jr. na maglalaan 
umano ang gubyerno ngayong taon 
ng P17 bilyon para sa mga bagong 
klasrum at guro sa pampublikong 
mga eskwelahan. Pinakamalaki 


Batas sa dagdag-sahod, inipit 


inabotahe ng maka-Arroyong liderato ng Kongreso ang napipin- 
to na sanang pagpapasa ng panukalang batas sa P125 dagdag na 
sahod sa pamamagitan ng pagbimbin ng pag-iimprenta nito para 
hindi na ito makahabol sa ikatlong pagbasa bago magsara ang Kon- 


greso ngayong Hunyo 7. 


Gayundin, hindi pa man lubusang naipapasa sa Kongreso ay nag- 

banta na ang Malakanyang na hindi nito susuportahan ang panuka- 
lang batas kahit pinalabnaw na ito. Ayon sa panukala, ibibigay nang 
hulugan ang dagdag-sahod sa loob ng tatlong taon. Iginigiit pa rin 
ng Malakanyang na idaan ang anumang desisyon hinggil sa umento 
a mga anti-manggagawang regional wage board. 

Kung tutuusin, matanggap man ng mga manggagawa nang buo 
ang P125 karagdagang sahod na patuloy na ipinagmamaramot sa ka- 
nila ay kulang na kulang pa rin ito. Ayon mismo sa mga ahensya ng 
gubyerno, sa Metro Manila ay P640 na ang kinakailangang minimum 
na arawang kita ng isang anim-kataong pamilya para mabuhay nang 
disente. ABI 


ABI 


umano itong alokasyon sa loob ng 
ilang taon. Subalit kung titingnan 
kung saan nakatalaga ang prayori- 
dad ng pamahalaan sa P1.05 tril- 
yon pambansang badyet para sa 
2006, tumataginting na P723 bil- 
yon ang awtomatikong alokasyon 
para sa bayad-utang. 

Ayon sa TEEP, nagkakahalaga 
ng P442,800 ang pagpapagawa ng 
isang klasrum na may 63 metro 
kwadradong sahig, pintado, may 
kisame at linya ng tubig at kuryen- 
te. Kung ito ang gagawing batayan 
sa paggawa ng kulang na 74,115 
silid-aralan, lalabas na mangangai- 
langan ng P32.08 bilyon—na na- 
pakaliit kumpara sa P723 bilyong 
pambayad ng utang ng bansa. 

Umaabot lamang sa 2.4% ng 
GDP (gross domestic product) ang 
inilalaan ng gubyerno para sa edu- 
kasyon kumpara sa 4.41% inilalaan 
ng ibang bansang kapantay ng Pili- 
pinas ang antas ng kaunlaran, ayon 
sa United Nations. ABI 

Pangkulturang pagtatanghal: Mabisang 
armas sa kampanyang masa 


abisang armas sa pagsusulong ng rebolusyon ang sining at pa- f 
M nitikan. Muli itong napatunayan sa isang kampanyang antipyu- Ẹ 


dal na inilunsad ng BHB at isang pangkat pangkulturang kumi- p@ 


kilos sa isang larangang gerilya sa Bikol noong 2003. 


Matagumpay at sistematikong 
inilapat sa lugar ang maunlad at 
angkop na oryentasyon ng gawaing 
pangkultura sa isang kampanya pa- 
ra sa pagpapababa ng porsyento ng 
resiko sa produkto ng masang 
magniniyog sa erya. 

Breyktru rin ito sa paggamit ng 
iba't ibang anyo ng sining at pag- 
tatanghal upang pasiglahin ang 
kampanyang masa. Nagkaroon din 
ng buhay na karanasan ang pang- 
kat at yunit ng BHB sa pagbubuo 
at pagpapagana ng mga grupong 
pangkultura sa lokalidad. 

Bilang tugon sa kahilingang 
pampropaganda ng kampanya, isi- 
nama sa plano ang mga pagtatang- 
hal sa rali at vigil na magaganap sa 
araw ng kumprontasyon sa komer- 
syante. Bilang paghahanda, lumik- 
ha ng isang awit ang pangkat katu- 
wang ang BHB--ang "Resikada” na 
humalaw ng tono mula sa isa sa 
mga pinakasikat na awit noon sa 
radyo, ang “Spaghetti Song.” 

Nagtipun-tipon ang kabataang 
myembro ng pangkat sa isa sa pi- 
nakakonsolidadong baryong saklaw 
ng kampanya. Nanguna ang pang- 
kat sa pagtuturo ng awit at sayaw 
na itatanghal nila sa rali. Sa tulong 
ng ilang kasama mula sa BHB ay 
unti-unting nasanay ang mga 
myembro ng pangkat sa pag-iisip 
ng mga malikhaing pamamaraan 
upang pasiglahin ang kampanyang 
masa. 

Naging tampok ang pagtatang- 
hal ng mga kabataan sa unang rali 
na naganap sa maagang bahagi ng 
Setyembre 2003. Tandang-tanda 
ito ng masang magsasaka, at ma- 
ging ng masmidya na nagkober sa 

kampanya. 

Sa unang pagkasa ay 
hindi agad pumayag ang 
komersyante sa iginigiit ng 
mga magniniyog na ibaba 
ang porsyento ng resiko 
mula mahigit 25% tu- 
ngong 15%. 

Dulot nito, binoykot 
ng masa ang komersyan- 
te. Binalak na rin ang ika- 
lawang rali-kumpronta- E53 
syon. Bukod sa kabataan, 
may ilan pang mga indibidwal mu- 
la sa lugar ang nagboluntaryong 
magtanghal dito. Tinulungan din 
ng pangkat at Hukbo ang ilang ka- 
bataan sa pagkanta ng mga awiting 
pangmagsasaka at pagbigkas ng 
tulang “Kung Tuyo na ang Luha mo, 
Aking Bayan” na isinulat ni Amado 
V. Hernandez.” 

Nagtagumpay ang mga magni- 
niyog sa ikalawang kumprontasyon 
at napirmahan ang kasunduan sa 
pagpapababa ng resiko. Kasabay ng 
ugong na dulot ng tagumpay sa 
kampanya ang masiglang ugong ng 
ipinamalas na mga pagtatanghal 
ng mga kabataan at indibidwal sa 
lugar. Mula sa karanasang ito, mas 
naging malinaw sa pangkat at BHB 
ang papel ng sining sa pagsusu- 
long ng mga rebolusyonaryong ga- 


wain sa kanayunan. 

Napagsilbi ito sa pagpapasigla 
ng iba pang mga kampanyang ma- 
sa. Mula sa mga karanasang ito, 
napatunayan ang pagiging mabisa 
ng angkop na transpormasyon ng 
mga popular na anyo ng sining at 
paglalapat sa mga ito ng progresi- 
bo at rebolusyonaryong nilalaman. 
Muli ring napopularisa ang mga 
klasikong progresibo at rebolusyo- 
naryong awitin at akda, gaya ng 
mga martsa at kundiman mula sa 
album na Mga Kanta ng Rebolu- 
syong Pilipino at mga likha ng mga 
kilalang makatang sina Amado V. 
Hernandez at Carlos Bulosan.?” 

Nagsilbing tuntungan sa pag- 
papalaganap ng angkop na oryen- 
tasyon ng pangkulturang gawain sa 
kanayunan ang mga leksyong naha- 
law sa nasabing kampanya. [AB] 


“Ang resiko ang porsyentong arbitraryong kinakaltas ng komersyante sa pre- 
syo ng kopra dahil ang moisture content umano nito ay mas mataas sa istandard 


na 12%. 


#4Si Amado V. Hernandez (1903-1970) ay makabayang lider-obrero at pre- 
myadong makata, nobelista at peryodista. 

##4Si Carlos Bulosan (1913-1956), makata, kwentista at organisador ng mga 
unyon sa mga plantasyon sa US, ay kasama sa unang grupo ng mga migranteng 
Pilipinong nakipagsapalaran sa US noong dekada 1920 hanggang 1950. Naging 
kasapi siya ng Communist Party of the USA. 

KP SA IBAYONG DAGAT 
24 sibilyang Iraqi, minasaker 


ng US Marines 


tropa ng US Marines at mga sundalong Iraqi sa syudad ng Haditha 


D alawampu't apat na sibilyang Iraqi ang minasaker ng 12 kataong 


noong Nobyembre 19, 2005. Napagtakpan ito nang mahigit apat 
na buwan. Pero bunga ng pagpupursigi ng mga grupong nagtataguyod sa 
karapatang-tao ay nailantad ito sa internasyunal na midya. 


Ang masaker ay reaksyon ng 
mga nagpapatrulyang elemento ng 
US Marines matapos tamaan at wa- 
sakin ng isang bombang nakalatag 
sa tabing kalsada ang kanilang sa- 
sakyang Humvee na nagresulta sa 
pagkamatay ng isang sundalong 
Amerikano. Kinabukasan, iniulat 
ng US Marines sa publiko na isang 
sundalong Amerikano at 15 sibil- 
yang Iraqi ang tinamaan umano ng 
bomba at namatay. Bukod rito, wa- 
long rebeldeng Iraqi rin daw ang 
napatay sa naganap na labanan 
matapos ang pambobomba. 

Nabunyag lamang ang katoto- 
hanan noong Enero 2006 nang pa- 
dalhan ng isang estudyanteng Iraqi 
ng isang bidyo ang isang grupo ng 
mga tagapagtaguyod ng karapa- 


tang-tao sa Iraq at ipinadala ito ng 
naturang grupo sa Time Magazine. 
Ipinakikita sa bidyo ang mga bikti- 
ma sa morge at ang itsura ng mga 
bahay na pinangyarihan ng masa- 
ker. Malinaw na ang mga biktima ay 
pinagbabaril sa sarili nilang mga 
tahanan at hindi namatay sa pam- 
bobomba o sa labanan. 

Una'y tinangka itong pagtak- 
pan ng mga upisyal ng US sa pag- 
sasabing propaganda lamang ito ng 
al Qaeda, subalit kalauna'y napili- 
tan din silang maglunsad ng im- 
bestigasyon. 

Ayon sa isang artikulo sa Time 
Magazine nitong Marso, isinalaysay 
ng mga sibilyang nakaligtas sa ma- 
saker kung paanong nagwala ang 
mga sundalong Amerikano pagka- 


80 Afghani, pinatay ng mga 
sundalong Amerikano 


Di bababa sa 80 sibilyang Afghani ang naiulat na napatay ng mga 
sundalong Amerikano nitong Mayo 29. 

Mga tatlumpung sibilyan ang nasawi nang pagbabarilin ng mga 
mapanakop na pwersa ng US ang daan-daang demonstrador sa syu- 
dad ng Kabul, kabisera ng Afghanistan. Ipinakita sa mga litratong 
kuha ng istasyong Al Jazeera ang pamamaril ng mga sundalong 
Amerikano sa mga sibilyang bumabato sa mga armored personnel 
carrier (APC) ng US bilang protesta sa pananakop ng mga Amerika- 


no sa kanilang bansa. 


Sa katimugang bahagi ng Afghanistan, iniulat din na hindi ba- 
baba sa 50 katao ang namatay nang bombahin ng mga eroplano ng 
US ang isang moske sa prubinsya ng Helmand. ABI 

matay ng kanilang kasamahan. 
Anila, pinagbabaril ng mga sunda- 
lo ang mga pasahero ng kalapit na 
taksi kung saan apat na estudyan- 
teng Iraqi ang napatay, bukod sa 
drayber ng taksi. Pagkatapos ay pi- 
nasok at hinalughog ng mga sun- 
dalo ang tatlong bahay na malapit 
sa pinangyarihan ng pagsabog at 
isa-isang binaril ang mga naninira- 
han doon, kasama ang isang grupo 
ng mga batang mula isa hanggang 
anim na taong gulang, isang baba- 
eng 65 anyos at isang lalaking ha- 
los 80 anyos na nasa wheelchair. 
Matapos itong mailabas sa Time, 
walang nagawa ang militar ng US 
kundi aminin ang tinaguriang Ha- 
ditha Massacre. 

Bunga nito, sinuspindi ang mga 
battalion at company commander 
ng sangkot na yunit at kinasuhan 
ng murder at pambabaluktot ng 
mga ulat ang buong iskwad ng US 
Marines. Subalit walang parusang 
iginawad sa mas matataas pang 
upisyal militar ng US na siyang 
nag-utos na pagtakpan ang mga 
tunay na pangyayari. 

Samantala, nabunyag din ang 
dalawa pang insidente ng pama- 
maslang ng mga sundalong Ameri- 
kano sa mga sibilyang Iraqi. Pina- 
kahuli rito ang pagkakapaslang no- 
ong Mayo 27 sa dalawang babaeng 
Iraqi, kabilang ang isang buntis na 
malapit nang magsilang. Pinagba- 
baril ang kanilang sasakyan nang 
hindi ito agad nakahinto sa isang 
tsekpoynt sa syudad ng Samarra 
dahil sa pagmamadali nilang maka- 
rating sa ospital para makapanga- 
nak ang nagdadalantaong babae. 

Bago ito, 11 sibilyan kabilang 
ang limang kabataan at apat na ba- 
bae ang pinagbabaril noong Marso 
ng mga elemento ng US Marines sa 
bayan ng Ishagi. Pagkatapos nito 
ay pinasabog ng mga sundalong 
Amerikano ang gusaling kinaroroo- 
nan ng mga biktima. [AB 

MATATAGUMPAY NA OPENSIBA NG BHB Mr 


3 riple nasamsam, 5 sundalo napatay sa Kalinga 


Lon sundalo ang napatay at 
apat na iba pa ang nasugatan 
sa tatlong taktikal na opensibang 
inilunsad nitong huling linggo ng 
Mayo ng mga Pulang mandirigma 
ng Leo Cawilan Command ng Ba- 
gong Hukbong Bayan (LCC-BHB) sa 
Kalinga. 

Tatlong elemento ng Charlie 
Coy ng 21st IB ang napatay nang 
tambangan sila noong umaga ng 
Mayo 28 sa Sityo Supac, Barangay 
Daoangan, Balbalan. Walang anu- 
mang kaswalti sa panig ng mga 
mandirigma. Ayon kay Ka Tipon Gil- 
ayab, tagapagsalita ng LCC, nasam- 
sam sa ambus na ito ang dalawang 
M16, isang M203 grenade launcher, 
dalawang rifle grenade, 12 grana- 
dang 40mm at daan-daang mga ba- 
la. 

Noong umaga ring iyon, nag- 
lunsad ng operasyong harasment 
ang isa pang yunit ng LCC laban sa 


Dalawang sundalo ang napatay at 
apat pa ang nasugatan, kabilang 
ang dalawang elemento ng CAFGU. 

Bago ito, sinunog ng mga Pu- 
lang mandirigma noong Mayo 25 
ang isa pang detatsment ng militar 


sa Aguinaldo Hill, Barangay Asi- 
banglan, Pinukpuk na inabandona 
ng mga sundalong natakot sa su- 
nud-sunod na mga pang-aatake ng 
BHB at sa kawalan ng suporta mu- 
la sa mga taumbaryo. [AB] 


Mga aksyong militar sa Mindoro, 
Agusan at Zamboanga 


NG ng limang kaswalti ang AFP sa tatlong magkakahiwalay 
na aksyong militar ng BHB sa Zamboanga del Sur, Occidental 


Mindoro at Agusan del Sur mula Mayo 25 hanggang Hunyo 2. Isang 
baril ang nasamsam ng mga gerilya. 

Sa Zamboanga del Sur, isang sundalo ng 53rd IB ang tinamba- 
ngan ng BHB sa Barangay Lukoan, Lakewood noong Hunyo 2. Napa- 
tay ang sundalo at nasamsam ang kanyang armas. 

Sa Occidental Mindoro, isang sundalo at dalawang elemento ng 
CAFGU ang nasugatan nang salakayin ng BHB ang detatsment ng 
8th IB sa Barangay Casague, Sta. Cruz noong gabi ng Mayo 28. 

Sa Agusan del Sur, isang elemento ng CAFGU ang napatay sa 
operasyong harasment ng BHB laban sa detatsment ng 23rd IB- 
CAFGU sa Barangay New Tubigon, Sibagat noong Mayo 25. [AB] 


detatsment ng Philippine Army at 
CAFGU sa Barangay Taga, Pinukpuk. 


Mga armadong aksyon ng BHB sa Sorsogon 


Sa na pinsala ang tinamo ng mga tropa 
ng AFP bunga ng iba't ibang aksyong militar na 
inilunsad ng Celso Minguez Command ng Bagong Huk- 
bong Bayan (BHB) sa Sorsogon noong Mayo 15-19. 
Anim na pwersa ng kaaway, kabilang ang isang hitman 
ng death squad ng AFP, ang napatay at hindi bababa 
sa 11 ang nasugatan sa kanila sa mga armadong ak- 
syong ito. 

Ayon sa isang pahayag mula kay Ka Jose Buenao- 
bra, tagapagsalita ng Romulo Jallores Command ng 
BHB-Bikol, isang operasyong partisano, isang opera- 
syong isnayp, anim na harasment at isang maniobrang 
kontra-kubkob ang inilunsad ng BHB-Sorsogon noong 
mga araw na iyon. 

Pinakamaraming kaswalti ang tinamo ng kaaway 
noong Mayo 17 nang matagumpay na pangibabawan 
ng isang apat-kataong tim ng BHB ang tangkang pag- 
kubkob sa kanila ng 15 elemento ng Philippine Army 
sa Barangay Busay, Magallanes. Nagulantang ang mga 

umaatakeng militar nang pasabugan sila ng land mine 
at paputukan ng mga gerilya. Lima ang namatay at 
dalawa ang nasugatan sa hanay ng kaaway. Walo pang 
sundalo ang nasugatan sa apat na operasyong haras- 
ment ng BHB noong araw ding iyon sa mga bayan ng 
Magallanes, Bulan at Gubat. 

Samantala, isang sundalo ang nasugatan nang is- 
naypin ng isang tim ng mga gerilya ang 14-kataong 
tropa ng kaaway sa Barangay San Juan Daan, Bulan 
noong Mayo 18. Tarantang namaril sa iba't ibang di- 
reksyon ang kaaway. Isang sibilyan ang tinamaan sa 
walang habas nilang pamumutok. 

Noong Mayo 15, pinarusahan din ng BHB sa sen- 
tro ng bayan ng Irosin si Domingo Habla, isang pa- 
ngunahing hitman ng death squad ng AFP. Anang Ro- 
mulo Jallores Command, malaking hakbang ang pama- 
marusang ito sa pagkakamit ng rebolusyonaryong hus- 
tisya para sa mga pinaslang na aktibistang masa at 
mga myembro ng mga progresibong organisasyon. W 

Negosasyon ng PCGG sa nakaw na yaman ni Marcos 


UMANI ng matinding batikos ang 
Presidential Commission on Good 
Government (PCGG) sa ginagawa 
nitong pakikipag-areglo sa pamil- 
yang Marcos para paghatian ang 
nakaw na yaman ng dating dikta- 
dor. 

Kaugnay nito, isinampa sa 
Kongreso ni Bayan Muna Rep. Sa- 
tur Ocampo at limang iba pang 
progresibong mambabatas ang 
House Bill No. 1264 na naglala- 
yong imbestigahan ang napabali- 
tang aregluhan at ipagbawal ang 
pagbabasura sa mga kasong krimi- 
nal laban sa mga myembro ng pa- 
milyang Marcos bilang bahagi ng 
"rekonsilyasyon.” 


Tumambad sa publiko ang ni- 
lulutong aregluhan nang makunan 
ng bidyo at litrato si PCGG Chair- 
man Ricardo Abcede na nakikipag- 
sayaw kay Imelda Marcos sa isang 
kasayahan. Inamin ni Abcede na 
inimbitahan niya ang balo ni Mar- 
cos sa kanyang birthday party da- 
hil bahagi umano ito ng pagsisi- 
kap para sa rekonsilyasyon. 

Sa nilulutong aregluhan, 55 
bilyon hanggang $10 bilyong ba- 
hagi ng nakaw na yaman ang ma- 
papasakamay ng gubyernong Arro- 
yo, kapalit ng mas malaking hala- 
gang isasauli sa pamilyang Marcos 
at pagbabasura sa lahat ng mga 
kaso labas sa kanila. 

Pakanang cha-cha, naunsyami 


BUNGA ng puspusang pagsisikap ng mga pwersang anti-Arroyo na la- 
banan ang bawat pakana at hakbang ng rehimeng Arroyo para pas- 
pasan ang cha-cha, bigo ang lahat ng pagtatangka ng Malakanyang 
na masimulan na ang pag-amyenda ng konstitusyon bago ang muling 
pagbubukas ng Kongreso at Senado sa Hulyo 24. 

Gayunman, ipinahayag ni Press Sec. Ignacio Bunye nitong Hunyo 
5 na itutuloy pa rin nila ito sa susunod na taon. Ipinahayag din ni- 
ya ang pangarap na ang halalan sa 2007 ay para na sa bagong uni- 
kameral (iisang kapulungan) na parlamento. 

Ang pagkaudlot ng pakanang cha-cha ay bunsod ng kabiguan ng 
mga maka-Arroyong kongresista na kumbinsihin ang mga senador na 
itransporma ang pinagsanib na kapulungan ng Kongreso at Senado 
tungo sa isang constituent assembly. Balak ng rehimeng pagsilbihin 
ang kapulungang ito bilang behikulo sa pagbabago ng konstitusyon. 
Bago ito, sunud-sunod na rin ang kabiguan at bara sa pagsusulong 
ng cha-cha sa pamamagitan ng huwad na "people's initiative" na pi- 
nakana ng Malakanyang. 

Hinahabol sana ng Malakanyang ang Mayo 25 dedlayn para matu- 
pad ang itinatadhana ng reaksyunaryong batas na 60 araw na pagta- 
lakay sa anumang usapin bago ito isalang sa plebisito. Inasahan ng 
rehimen na makapagdaraos na ng plebisito pagsapit ng Hulyo para 
isang bagong parlamentong unikameral na lamang ang magbubukas 
sa halip na magkahiwalay na Kongreso at Senado. 

Nangangamba ang Malakanyang na kapag hindi natuloy ang cha- 
cha bago ang Hulyo 24, posibleng mahirapan na itong kontrolin ang 
mga maaaring mangyari pagkatapos nito, tulad ng pagtutuloy ng 
panibagong impeachment at paglakas at paglamang ng oposisyon sa 
halalan sa 2007. 


Batasan 6, patuloy na iniipit 


PATULOY ang pagdidiin ng rehi- 
meng Arroyo sa “Batasan 6.” Nag- 
tagumpay si DOJ Sec. Raul Gonza- 
lez na mapaatras ang orihinal na 
huwes na may hawak ng kaso. 
Ipinasa ang kaso kay Judge Encar- 
nacion Moya ng Makati Regional 
Trial Court na pabor sa rehimeng 
Arroyo. 

Agad namang idineklara ni 
Moya na may batayan umano ang 
kasong rebelyon laban kay Rep. 
Crispin Beltran. Malinaw na inila- 
latag na ng rehimen ang senaryo 
para mahatulang nagkasala ng re- 
belyon ang “Batasan 6” at gipitin 
sila at ang mga partidong kanilang 
kinakatawan. 


Panunuhol laban 
sa impeachment 


DAHIL bigo ang Malakanyang na 
ihabol ang cha-cha sa Hulyo, po- 
sibleng matuloy ang panibagong 
impeachment laban kay Gloria Ar- 
royo. Nagkukumahog ngayon ang 
rehimen na bilhin ang katapatan 
ng mga kongresista para huwag 
nilang suportahan ito. Nabunyag 
nitong Hunyo 5 na tatanggap ang 
mga maka-Arroyong kongresista 
ng karagdagang P7 milyon, bukod 
pa sa tig-P70 milyon nilang “pork 
barrel” na nakasaad sa pamban- 
sang badyet ng 2006. Sa kabilang 
banda, dadaan muna sa butas ng 
karayom ang mga papabor sa im- 
peachment bago nila makuha ang 
kanilang “pork barrel.” 

Ayon kay Rep. Rolex Suplico, 
isa sa mga bumoto para sa im- 
peachment noong 2005, ang mga 
oposisyunista ay nakatanggap la- 
mang noon ng 50% ng P70 mil- 
yong “pork barrel” na nakuha ng 
mga maka-Arroyo. Ang iba, tulad 
ng mga kinatawan ng Bayan Muna 
ay halos walang nakuha. 

ariing kinukundena ng Partido Komunista ng 
M Pilipinas at Bagong Hukbong Bayan ang wa- 

lang habas, tuluy-tuloy at lalo pang pinatitin- 
ding kampanya ng pamamaslang at pagdukot ng mga 
lider at aktibista ng ligal na mga demokratikong par- 
tido, organisasyong masa at alyansa ng mga mangga- 
gawa, magsasaka, kabataang estudyante, propesyunal 
at iba pang demokratikong uri at sektor. 

Daan-daan nang bikti- 
ma, na pawang walang ar- 
mas at walang laban, ang 
brutal na sinalakay at pi- 
natay ng mga death squad 
na kontrolado ng mataas 
na kumand at mga yunit 
paniktik ng AFP at PNP. 

Ang pagpaslang kay 
Sotero Llamas sa kabila ng 
napakalawak nang pag- 
kundena ng demokrati- 
kong upinyong publiko sa 
loob at labas ng bansa ang 
pinakahuling pruweba ng 
kumpletong kawalan ng 
pakundangan sa mga pa- 
mantayang makatao at si- 
bilisado, labis na arogan- 
sya at pag-abuso sa ka- 
pangyarihan, at hibang na 
pagkauhaw sa dugo ng 


Maruming digma ng 
rehimeng US-Arroyo 
PAHINA 3 


Mga tampok sa 
isyung ito... 


Kulang na silid-aralan, 
kakarampot na badyet 


mga lisensyadong mamamatay-tao ng estado at ng 
naghaharing rehimeng Arroyo na nagmamando at ku- 
mokontrol sa kanila. 

Naninindigan ang rebolusyonaryong kilusan sa kri- 
minal na pananagutan ng pasista at papet na rehi- 
meng Arroyo bilang utak, tagaplano at tagamando ng 
buhong na pag-atake sa mga walang armas na kasalu- 
ngat sa pulitika. Sa utos at basbas ni Gloria Macapa- 
gal-Arroyo, ang nagaganap na pagbaha ng dugo ay 
pinlano, inorganisa at idinidirihe ng national security 
cluster ng gabinete sa pamumuno ni dating Gen. Edu- 
ardo Ermita at kinabibilangan ng mga panatikong an- 


3 riple nasamsam, 


5 sundalo napatay sa 


PAHINA 9 | Kalinga PAHINA 13 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


